*Likumprojekts*

**Grozījumi Publiskās un privātās partnerības likumā**

Izdarīt Publiskās un privātās partnerības likumā (Latvijas Republikas Saeimas un Ministru Kabineta Ziņotājs, 2009, 16.nr.; Latvijas Vēstnesis, 2010, 140.nr.; 2013, 183.,194.nr.; 2017, 84.nr.) šādus grozījumus:

1. Izteikt 1.panta 38.punktu šādā redakcijā:

“38) **pircēja profils** — internetā publiski pieejama publiskā partnera vietne valsts elektroniskās informācijas sistēmā piedāvājumu un pieteikumu saņemšanai, kurā publiskais partneris ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos publisko iepirkumu jomā noteiktu informāciju;”

1. Papildināt 1.pantu ar 39.punktu šādā redakcijā:

“39) **elektroniskais rēķins** – rēķins, kas izsniegts, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt;”

1. Izteikt 37.panta pirmās daļas 6.punkta ievaddaļu šādā redakcijā:

“6) pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kas izpaužas kā:”

1. Izteikt 37.panta otrās daļas 2.punktu šādā redakcijā:

“2) pretendents ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams;”

1. Papildināt 62.pantu ar 271.punktu šādā redakcijā:

“271) nosacījumu, ja piegādātājs vai, ja publiskais partneris ir paredzējis tiešos maksājumus apakšuzņēmējiem saskaņā ar šā likuma 331.panta piekto daļu, apakšuzņēmējs iesniedz elektronisko rēķinu, kas atbilst normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību. Iepirkuma līgumā atbilstoši normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību var paredzēt papildus pamatelementus, kas obligāti norādāmi elektroniskajā rēķinā.”

1. Papildināt likumu ar 122.pantu šādā redakcijā:

**“122. pants. Elektroniskie rēķini**

Publiskais partneris pieņem elektronisko rēķinu, kas atbilst normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību, kā arī, ja tas paredzēts iepirkuma līgumā, ietver papildu elektroniskā rēķina pamatelementus atbilstoši normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību. Ministru kabinets nosaka piemērojamo elektroniskā rēķina standartu un tā pamatelementu izmantošanas specifikāciju un nosūtīšanas kārtību.”

1. Papildināt Pārejas noteikumus ar 32., 33. un 34.punktu šādā redakcijā:

“32. Šā likuma 62.panta 271.punktu un 122.pantu tiešās pārvaldes iestādes piemēro to līgumu apmaksai, kuriem publiskās un privātās partnerība uzsākta no 2019.gada 18.aprīļa, pārējie pasūtītāji no 2020.gada 18.aprīļa.

33. Ministru kabinets līdz 2018.gada 31.decembrim izstrādā šā likuma 122.pantā minētos Ministru kabineta noteikumus.

34. Šā likuma 1.panta 38.punkts stājas spēkā 2019. gada 1. martā.”

1. Papildināt Informatīvo atsauci uz Eiropas Savienības direktīvām ar 5.punktu šādā redakcijā:

“5) Eiropas Parlamenta un Padomes 2014.gada 16.aprīļa direktīvas2014/55/ES par elektroniskajiem rēķiniem publiskā iepirkuma procedūrās.”

Likums stājas spēkā 2019.gada 18.aprīlī.

Finanšu ministre D.Reizniece-Ozola